หวัง‘โพลีน’ชนะคดี6.8พันล.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 20 ก.ค. 2553
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 20 ก.ค. 2553
....นายกระทิง &amp; หญิงฟลอร์
rr...19 ก.ค. ปิด 830.40 จุด เพิ่มขึ้น 2.86 จุด มูลค่าซื้อขาย 30,138 ล้านบาท ต่างชาติขายสุทธิ 890 ล้านบาท 
rr...หุ้นไทยบวกได้ด้วยปัจจัยในประเทศ ไม่เกี่ยวกับตลาดหุ้นเอเชีย ที่หลายตลาดหลักๆ พากันปรับตัวร่วง หลังจากดัชนีดาวโจนส์ทรุด 261จุด
rr...ปัจจัยบวกในบ้านเราไม่ถึงกับโดดเด่น แต่เผอิญไม่มีข่าวร้ายใหม่ๆ เข้ามารบกวนการลงทุน ที่สำคัญที่สุดหุ้นยอดฮิตติดท็อปเทนตัวเด่นๆ วอลุมหนักๆ อย่าง CPF (เจริญโภคภัณฑ์) หรือแบงก์ทหารไทย (TMB) ไม่ถูกขนมาขายจนน่าตกใจ พักฐานระหว่างวันบ้างก็ไม่น่ากลัว 
rr...ใครจะเชื่อ TMB ทุกอย่างเป็นไปตามเป้าหมาย 2.20 บาท แล้วทุบลงมาให้ซื้อ ส่วนจะซื้อราคาไหนต้องแน่ใจและเผื่อใจถือยาวได้ 
rr...หุ้นทีพีไอโพลีน (TPIPL) วิ่งแรลลีติดลมบน วานนี้ทำนิวไฮไปถึง 14.50 บาท ... หุ้นตัวนี้คึกคักไม่เลิกมาเป็นอาทิตย์ เหมือนรู้ตัวกรมสอบสวนคดีพิเศษ (DSI) สั่งไม่ฟ้อง TPIPL กรณีจ่าย 263 ล้านบาท โฆษณาประชาสัมพันธ์ให้ผู้สมัครรับเลือกตั้งของพรรคประชาธิปัตย์ (ปชป.) และไม่รู้ว่าการสั่งไม่ฟ้องนี้ จะขยายผลไปถึงยกฟ้องคดีค่าปรับ 6,800 ล้านบาทหรือไม่ งานนี้ “ประชัย เลี่ยวไพรัตน์” มีลุ้นเฮ !!! และไม่รู้จะขยายผลไปถึงคดียุบพรรค ปชป. หรือไม่ จะได้พิสูจน์ว่า บุญบารมี นั้น มีจริง???
rr...เก็งกำไรหุ้นไม่มีวอลุม ต้องทำใจ เพราะ “เจ้าเข้า” มาเร็วออกเร็ว เหมือนที่เข้าไปกระตุก แคปปิทอล เอ็นจิเนียริ่งฯ (CEN) ทั้งตระกูลมา 12 วันเลิก เล่นๆ อยู่เติมคำสั่งซื้อไม่ถึงนาที ถอนออกซะงั้น ทำเอารายย่อยหนีตายขายออกแทบไม่ทัน 
rr...หุ้น GEN ปกติก็ขึ้นยาก ไม่มี “เพชฌฆาตหน้าหยก” ดูแล วานนี้ประกาศเพิ่มทุนขายแค่ 6 สตางค์ ยังกดราคาร่วงอีก 5 สตางค์